open-index/open-wikipedia-markdown huggingface dataset:
15 (αριθμός)

Το **15** (δεκαπέντε) είναι ο φυσικός αριθμός που βρίσκεται μετά από το 14 και πριν από το 16 .Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 15 συμβολίζεται ως **XV** στο ρωμαϊκό σύστημα αρίθμησης και ως ΙΕ´ ή ιε´ στο ελληνικό σύστημα αρίθμησης.

## Στα μαθηματικά
* Το 15 είναι ένας σύνθετος αριθμός,  αφού οι φυσικοί διαιρέτες του είναι 1, 3, 5 και 15, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 16.
* Το ανάπτυγμα πρώτων παραγόντων του 15 είναι 15 = 3 · 5.
* Το 15 είναι ημιπρώτος αριθμός, διότι αποτελεί γινόμενο δύο πρώτων (3 · 5).
* Στη γεωμετρία, το δεκαπεντάγωνο είναι πολυγωνικό σχήμα.

### Άλλες πράξεις
*Οι τετραγωνικές ρίζες του 15 είναι δύο άρρητοι αριθμοί, ίσοι κατά προσέγγιση με ±3,8729833462074168851792653997824
* 15! = 15·14·13·12·11·10·9·8·7·6·5·4·3·2 = 1.307.674.368.000
*215 = 15↑↑2 = 1515 = 437.893.890.380.859.375

## Το 15 στη Χημεία
* Ο ατομικός αριθμός 15 αντιστοιχεί στο φωσφόρο.
* Η ομάδα **15** του περιοδικού πίνακα των χημικών στοιχείων αντιστοιχεί στην VA ομάδα, δηλαδή την ομάδα του αζώτου.
* Το δεκαπεντάνιο (C15H32) είναι η απλούστερη οργανική ένωση με 15 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 15 άτομα άνθρακα είναι το δεκαπεντανικό οξύ (ή *δεκαπεντανοϊκό οξύ*, C14H29COOH), που έχει επίσης την εμπειρική ονομασία «πενταδεκυλικό οξύ».

## Το 15 στην Αστρονομία
* Το Μεσιέ 15 είναι ένα σφαιρωτό σμήνος σε απόσταση περίπου 33.600 ετών φωτός στον αστερισμό Πήγασος.

## Άλλες χρήσεις

* Στις πολυήρεις της ελληνιστικής εποχής ανήκαν και οι «*δεπεντήρεις»,* που είχαν 15 σειρές κωπηλάτες. Διάταξη κωπηλατών  5:5:5 ή 8:7. Υπάρχει μία (1) μόνο αναφορά ύπαρξής τους: Στο στόλο του Δημήτριου του Πολιορκητή, χωρίς να διευκρινίζεται ο αριθμός τους. Αντίθετα, στη ναυμαχία του Ακτίου, δεν αναφέρεται να συμμετείχε κανένα πλοίο μεγαλύτερο από δεκήρη.

## Παραπομπές


## Εξωτερικοί σύνδεσμοι
* 
* 

Κατηγορία:Σύνθετοι αριθμοί
16 (αριθμός)

Το **16** (δεκαέξι) είναι ο φυσικός αριθμός που βρίσκεται μετά από το 15 και πριν από το 17. Είναι ένας άρτιος αριθμός, αφού 16:2 = 8, δηλαδή διαιρείται με το 2, στο σύνολο των φυσικών αριθμών. Ο αριθμός 16 συμβολίζεται ως **XVI** στο ρωμαϊκό σύστημα αρίθμησης και ως ΙϚ´ ή ις΄ στο ελληνικό σύστημα αρίθμησης.

## Στα μαθηματικά
* Το 16 είναι ένας σύνθετος αριθμός,  αφού οι φυσικοί διαιρέτες του είναι 1, 2, 4, 8 και 16, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 18.
* Το 16 είναι ένας τετραγωνικός αριθμός («τέλειο τετράγωνο»), αφού 16 = 4². Ο επόμενος τετραγωνικός αριθμός είναι το 25.
* Το ανάπτυγμα πρώτων παραγόντων του 16 είναι 16 = 24.
* Στη γεωμετρία, το δεκαεξάγωνο είναι πολυγωνικό σχήμα.
* Το 16 είναι η βάση του δεκαεξαδικού συστήματος αρίθμησης, σημαντικού και ευρέως διαδεδομένου στην επιστήμη της Πληροφορικής.

### Άλλες πράξεις
*Οι τετραγωνικές ρίζες του 16 είναι ±4.
* 16! = 16·15·14·13·12·11·10·9·8·7·6·5·4·3·2 = 20.922.789.888.000
*216 = 16↑↑2 = 1616 = 18.446.744.073.709.551.616

## Το 16 στη Χημεία
* Ο ατομικός αριθμός 16 αντιστοιχεί στο θείο.
* Η ατομική μάζα 16 (κατά προσέγγιση μονάδας) αντιστοιχεί στο οξυγόνο.
* Η μοριακή μάζα 16 (κατά προσέγγιση μονάδας) αντιστοιχεί (μεταξύ άλλων και) στο μεθάνιο.
* Η ομάδα **16** του περιοδικού πίνακα των χημικών στοιχείων αντιστοιχεί στην VIA ομάδα, δηλαδή την ομάδα του οξυγόνου.
* Το δεκαεξάνιο (C16H34) είναι η απλούστερη οργανική ένωση με 16 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 16 άτομα άνθρακα είναι το δεκαεξανικό οξύ (ή *δεκαεξανοϊκό οξύ*, C15H31COOH), που έχει επίσης την εμπειρική ονομασία «παλμιτικό οξύ».

## Το 16 στη μουσική

* Μία νότα που ισούται με το 1/16 του ολοκλήρου ονομάζεται δέκατο έκτο.

## Άλλες χρήσεις

* Στις πολυήρεις της ελληνιστικής εποχής ανήκαν και οι «*δεκαεξήρεις»,* που είχαν 16 σειρές κωπηλάτες. Διάταξη κωπηλατών  6:5:5 ή 8:8, εκτός κι αν ήταν καταμαράν, με τη συνένωση δύο (2) οκτηρών με μια ενωτική εξέδρα. Υπάρχει μία (1) μόνο αναφορά ύπαρξής τους: Στο στόλο του Δημήτριου του Πολιορκητή, χωρίς να διευκρινίζεται ο αριθμός τους. Αντίθετα, στη ναυμαχία του Ακτίου, δεν αναφέρεται να συμμετείχε κανένα πλοίο μεγαλύτερο από δεκήρη.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Τετραγωνικοί αριθμοί
Στάθης Τσάντζος

Ο **Στάθης Τσάντζος** (Αμαλιάδα Ηλείας, 6 Φεβρουαρίου 1961- 13 Ιουλίου 2004) ήταν έλληνας ποδοσφαιριστής που αγωνίσθηκε με ιδιαίτερη επιτυχία στη μεσαία γραμμή ως ηγετικός χαφ και διακρινόταν για το σπουδαίο ταλέντο του. Ξεκίνησε το ποδόσφαιρο από τα τμήματα υποδομής (τότε "τσικό") της ΑΕΚ και σε ηλικία μόλις 14 ετών υπέγραψε στην ομάδα του Άρη Πετρούπολης. Το καλοκαίρι του 1983 μεταγράφηκε στο Λεβαδειακό, πραγματοποιώντας την εμφάνιση του σε Εθνική κατηγορία (Β΄ Εθνική). Με το σύλλογο της Βοιωτίας έγινε πανελλήνια γνωστός, αλλά κάποια προβλήματα που αντιμετώπισε με την υγεία του φρέναραν την παραπάνω εξέλιξή του. Αναλυτικά είχε 29 συμμετοχές - 11 γκολ την πρώτη του χρονιά (1983 - 84), 28 συμμετοχές - 11 γκολ τη δεύτερη (1984-85), 17 συμμετοχές - 3 γκολ την τρίτη (1985-86) και 16 συμμετοχές την τέταρτη (1986-87). Στο Κύπελλο Ελλάδος έλαβε μέρος σε 11 αναμετρήσεις, σκοράροντας 6 τέρματα. Συνολικά, με τα χρώματα του Λεβαδειακού πήρε μέρος σε 101 επίσημους αγώνες (Πρωταθλήματος και Κυπέλλου), επιτυγχάνοντας 31 γκολ. Έπαιξε επίσης, σε χαμηλότερες κατηγορίες, με τα χρώματα της Α.Ε. Μεσολογγίου, του Παναιγιαλείου, της ΑΕΚ Λιοσίων, του Ασκληπιού Κάτω Επιδαύρου (το 1991 - 92, στη Δ' Εθνική) και του Πανασιναϊκού Αργολίδας, ενώ επέστρεψε και έκλεισε την καριέρα του στον Άρη Πετρούπολης. Για την αξία του Τσάντζου αναφέρθηκε δημόσια και ο Βασίλης Χατζηπαναγής, κατά τη διάρκεια τηλεοπτικής εκπομπής του Οκτωβρίου 2012 στο ιδωτικό κανάλι 'ΤΕΛΕ-ΑΣΤΥ'. Τη Δευτέρα 24 Μαρτίου του 2014 και με αφορμή τη συμπλήρωση 10 ετών από το θάνατό του, διοργανώθηκε στη μνήμη του φιλικός αγώνας μεταξύ παλαιμάχων

## Καριέρα

## Πηγές
* Αθλητικές εφημερίδες εποχής ("Αθλητική Ηχώ", "ΦΩΣ των Σπορ", "Φίλαθλος").
* Ληξιαρχείο του Δήμου Πετρούπολης.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ε. Μεσολογγίου
Κατηγορία:Ποδοσφαιριστές Παναιγιάλειου
Κατηγορία:Μέσοι ποδοσφαιριστές
Τεδίτσιος Ζαχαρίας

Ο **Τεδίτσιος Ζαχαρίας** *([[Ιταλική γλώσσα|ιταλικά]]: Tedisio (ή Ticino) Zaccaria)* ήταν Γενοβέζος φεουδάρχης κατά τον 14ο αιώνα, ήταν κύριος της Θάσου και διοικητής της Φώκαιας από το 1302 έως το 1307. Γόνος της οικογένειας Ζαχαρία ή Ζάκαρι γιος του Εμμανουήλ Ζαχαρία και της Κλαρίσια ντι Φιέσκι, αδελφός του Βενέδικτου Β΄ Ζαχαρία, κόρη του ήταν η Μπενεντέτα Φαρμάζι.

Διορίσθηκε διοικητής της Φώκαιας από τον θείο του Βενέδικτο και παρέμεινε και μετά τον θάνατο του όταν έγινε Ηγεμόνας της Χίου ο ξάδελφος του. Το 1306 εξεστράτευσε στη Θάσο όπου κατέλαβε το κάστρο της και έκανε τη νήσο φέουδο του. Το 1307 ο Ηγεμόνας της Χίου Βενέδικτος Β΄ του ζήτησε αναφορά για την πενταετή διοίκησή του στη Φώκαια αλλά μην μένοντας ευχαριστημένος από αυτή διόρισε νέο διοικητή. 

Ο νέος διοικητής Ανδριόλο Καττάνεο δελλα Βόλτα έστειλε τον γιο του Δομίνικο και κατέλαβε τη Φώκαια. Ο Τερδίτσιος κατέφυγε τότε στην Καλλίπολη όπου ζήτησε κι εξασφάλισε βοήθεια από την Καταλανική Εταιρεία και το Πάσχα του 1307 εξεστράτευσε κατά της Φώκαιας. Μετά από πολιορκία κατέλαβε την πόλη αλλά δεν μπόρεσε να τη διατηρήσει υπό τον έλεγχό του, καθώς εξεστράτευσε εναντίον του ο Βυζαντινός στρατός και υποχρεώθηκε σε υποχώρηση προς τη Θάσο για να υπερασπιστεί το εκεί φέουδο του. Στη Θάσο παρέμεινε κύριός της έως το 1313, ημερομηνία κατά την οποία και το νησί κατελήφθη από τους Βυζαντινούς.

## Πηγές
* Ανέκδοτα νομίσματα και μολυβδόβουλλα των κατά τους μέσους αιώνας Δυναστών της Ελλάδος / υπό Παύλου Λάμπρου, Εν Αθήναις : Εκ του Τυπογραφείου αδελφών Πέρρη, 1880, σελίδες από 66 έως 73
* Essays on the Latin Orient, από τα Google Books
* Latin Lordships in Greece οικογένεια Zaccari

Κατηγορία:Ηγεμονία της Χίου

Κατηγορία:Οικογένεια Ζαχαρία
Νίκος Βεργίτσης

Ο **Νίκος Βεργίτσης** (1947) είναι Έλληνας  σκηνοθέτης, σεναριογράφος, art director, παραγωγός και ο πρώτος δημιουργός ελληνικής σειράς κινουμένων σχεδίων, με το όνομα *[[Πανδώρα και Πλάτωνας]]* το 1998. 

## Βιογραφία
Γεννήθηκε το 1947 στην Αθήνα. Σπούδασε Κινηματογράφο και Κοινωνιολογία στο πανεπιστήμιο των Παρισίων VIII (Vincennes) και παρακολούθησε μαθήματα Animation στο Εμπορικό και Βιομηχανικό Επιμελητήριο των Παρισίων. Το 1989 άρχισε να ασχολείται με την παραγωγή ταινιών κινουμένων σχεδίων.

Το 1993 ίδρυσε με τον Γιώργο Νικολούλια την ARTOON, με αποκλειστικό αντικείμενο την παραγωγή κινουμένων σχεδίων. Εκτός από τις δεκάδες των διαφημιστικών ταινιών, παρήγαγαν 5 παιδικές σειρές για την ΕΡΤ και την πρώτη ελληνική σειρά κινουμένων σχεδίων.

Έχει γράψει δεκάδες σενάρια και παιδικά βιβλία που βασίζονται στους χαρακτήρες και στα σχέδια της Artoon. Όπως «Πανδώρα & Πλάτωνας», «Όλυ & Πία», «Αίσωπος», «Ηρακλής», «E-Toons». 

## Φιλμογραφία
### Ταινίες
**Ιστορίες μιας κερήθρας* (1980)- Βραβεύτηκε στο Φεστιβάλ Θεσσαλονίκης (1981, Βραβείο Κριτικών, Ειδικό Βραβείο για το σενάριο και τη σκηνοθεσία).
**Ρεβάνς* (1983)-Βράβευση στο Φεστιβάλ Θεσσαλονίκης 1983. Βραβεία: Καλύτερης ταινίας, Σκηνοθεσίας, Μοντάζ, Α΄ Γυναικείου ρόλου, Β’ Ανδρικού και Βραβείο Κριτικών. Κρατικά Βραβεία: Καλύτερης ταινίας, Σκηνοθεσίας, Μοντάζ, Α’ Γυναικείου ρόλου, Μουσικής. Φεστιβάλ Καννών 1984 – Δεκαπενθήμερο Σκηνοθετών 
**Ο Αρχάγγελος του Πάθους* (1986)- Βραβεύτηκε στο Φεστιβάλ Θεσσαλονίκης 1986, με τα βραβεία: Σκηνοθεσίας, Μοντάζ, Β΄ Γυναικείου ρόλου, Μουσικής. Κρατικά Βραβεία: Σκηνοθεσίας, Μοντάζ, Α’ Ανδρικού ρόλου, Μουσικής. "Europa" Award, στο Ρίμινι Ιταλίας, 1987 και στο Φεστιβάλ Κινηματογράφου της Βαρκελώνης (1987)
### Ντοκιμαντέρ
*"Δοκός, 2400-2200 π. Χ. Το αρχαιότερο γνωστό ναυάγιο στον κόσμο"  (1996)-Ντοκιμαντέρ (52’) 35mm . Βραβεύτηκε στην 1η Διεθνή Συνάντηση Αρχαιολογικών Ταινιών στη Μεσόγειο, το 1996 - Βραβείο Καλύτερης Φωτογραφίας και στο 8ο Διεθνές Φεστιβάλ Αρχαιολογικού Κινηματογράφου στο Ροβερέτο της Ιταλίας, το 1997 - Βραβείο Κοινού

### Κινούμενα σχέδια
* *Πανδώρα & Πλάτωνας, τα Φραουλόπουλα* (Pandora & Plato, the Strawberry Birds) (2000)- 1η σεζόν: 13 ημίωρα επεισόδια.
* *Pandora & Plato, the Magic Birds* (2013) 2η σεζόν: 13 ημίωρα επεισόδια + 1 TV Special *The Disappearance of Santa*

## Εξωτερικοί σύνδεσμοι
* Βιογραφία στο "ΑΘΗΝΑ"
* www.artoon.gr
* Φιλμογραφία στην IMDB

## Παραπομπές


Κατηγορία:Έλληνες σκηνοθέτες
Κατηγορία:Έλληνες σεναριογράφοι
17 (αριθμός)

Το **17** (δεκαεπτά) είναι ο φυσικός αριθμός που βρίσκεται μετά από το 16 και πριν από το 18. Είναι ένας περιττός αριθμός, αφού δε διαιρείται με το 2, στο σύνολο των φυσικών αριθμών. Ο αριθμός 17 συμβολίζεται ως **XVII** στο ρωμαϊκό σύστημα αρίθμησης και ως ΙΖ´ ή ιζ´ στο ελληνικό σύστημα αρίθμησης.

## Στα μαθηματικά
* Το 17 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 17, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 19.
* Το 17 μαζί με το 19 είναι δίδυμοι πρώτοι αριθμοί.
* Στη γεωμετρία, το δεκαεπτάγωνο είναι πολυγωνικό σχήμα.
* Αποτελεί τον τρίτο αριθμό Φερμά της μορφής F_{n} = 2^{(2^n)} + 1. Ο δεύτερος είναι ο 5 και ο τέταρτος ο 257.

### Άλλες πράξεις
* Οι τετραγωνικές ρίζες του 17 είναι δύο άρρητοι αριθμοί, ίσοι κατά προσέγγιση με ±4,1231056256176605498214098559741
* 17! = 17·16·15·14·13·12·11·10·9·8·7·6·5·4·3·2 = 355.687.428.096.000
*217 = 17↑↑2 = 1717 = 827.240.261.886.336.764.177

## Το 17 στη Χημεία
* Ο ατομικός αριθμός 17 αντιστοιχεί στο χλώριο.
* Η μοριακή μάζα 17 (κατά προσέγγιση μονάδας) αντιστοιχεί (μεταξύ άλλων και) στην αμμωνία.
* Η ομάδα **17** του περιοδικού πίνακα των χημικών στοιχείων αντιστοιχεί στην VIIIA ομάδα, δηλαδή την ομάδα των αλογόνων
* Το δεκαεπτάνιο (C17H36) είναι η απλούστερη οργανική ένωση με 17 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 17 άτομα άνθρακα είναι το δεκαεπτανικό οξύ (ή *δεκαεπτανοϊκό οξύ*, C17H33COOH), που έχει επίσης την εμπειρική ονομασία «μαργαρικό οξύ».

## Το 17 στην Τέχνη

* ''Δεκαεπτά'' (ταινία)

## Αναφορές και παρατηρήσεις


## Εξωτερικοί σύνδεσμοι
* 
* 

17
17
17
Κατηγορία:Δίδυμοι πρώτοι αριθμοί
18 (αριθμός)

Το **18** (δεκαοκτώ) είναι ο φυσικός αριθμός που βρίσκεται μετά από το 17 και πριν από το 19. Είναι ένας άρτιος αριθμός, αφού 18:2 = 9, δηλαδή διαιρείται με το 2, στο σύνολο των φυσικών αριθμών. Ο αριθμός 18 συμβολίζεται ως **XVIII** στο ρωμαϊκό σύστημα αρίθμησης και ως ΙΗ΄ ή ιη΄ στο ελληνικό σύστημα αρίθμησης.

## Στα μαθηματικά
* Το 18 είναι ένας σύνθετος αριθμός,  αφού οι φυσικοί διαιρέτες του είναι 1, 2, 3, 6, 9 και 18, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 20.
* Το 18 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 18 είναι 18 = 2·3²
* Στη γεωμετρία, το δεκαοκτάγωνο είναι πολυγωνικό σχήμα.
* Στη στερεομετρία, το Κόλουρο τετράεδρο έχει 18 ακμές.

### Άλλες πράξεις
*Οι τετραγωνικές ρίζες του 18 είναι κατά προσέγγιση οι δύο άρρητοι αριθμοί ±4,1231056256176605498214098559741.
* 18! = 18·17·16·15·14·13·12·11·10·9·8·7·6·5·4·3·2 = 6.402.373.705.728.000

*218 = 18↑↑2 = 1818 = 39.346.408.075.296.537.575.424

## Το 18 στη Χημεία
* Ο ατομικός αριθμός 18 αντιστοιχεί στο αργό.
* Η μοριακή μάζα 18 (κατά προσέγγιση μονάδας) αντιστοιχεί (μεταξύ άλλων και) στο νερό.
* Η ομάδα **18** του περιοδικού πίνακα των χημικών στοιχείων αντιστοιχεί στην VIΙA ομάδα, δηλαδή την ομάδα των ευγενών αερίων.
* Το δεκαοκτάνιο (C18H38) είναι η απλούστερη οργανική ένωση με 18 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 18 άτομα άνθρακα είναι το δεκαοκτανικό οξύ (ή *δεκαοκτανοϊκό οξύ*, C18H35COOH), που έχει επίσης την εμπειρική ονομασία «στεατικό οξύ».

## Το 18 στην Αστρονομία
* Το Μεσιέ 18 είναι ένα ανοικτό σμήνος σε απόσταση περίπου 5.000 ετών φωτός στον αστερισμό Τοξότης.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υπερτέλειοι αριθμοί
Ανοιχτό μάθημα

Το **Ανοιχτό Μάθημα** έχει τις ρίζες του στην Αγγλία, αν και εφαρμόστηκε ευρέως στη Γερμανία. Στον  σχεδιασμό του μαθήματος κυρίαρχο ρόλο έχουν οι ελεύθερες εργασίες των μαθητών. Το Ανοιχτό Μάθημα πρώτα εφαρμόστηκε στην Αγγλία, με το πρόγραμμα Tempelhofer, που ξεκίνησε το 1974, σε δημοτικό σχολείο του Βερολίνου του Paul-Klee. Τη δεκαετία του 80, όμως, γίνεται φανερό ότι οι 
δάσκαλοι αρχίζουν να πειραματίζονται με το Ανοιχτό Μάθημα και παράλληλα γίνονται σκέψεις 
να δίνονται τα σχετικά εφόδια στους εκπαιδευτικούς, από τη βασική τους εκπαίδευση.

## Το Ανοιχτό Μάθημα και τα χαρακτηριστικά του

Το  Ανοιχτό Μάθημα στη Γερμανία είναι μια παιδαγωγική μέθοδος που προτάσσει  την 
επεξεργασία, τη διερεύνηση προσωπικών ερωτημάτων αλλά και την εξεύρεση απαντήσεων γι’ αυτά. Το παιδί βρίσκεται στο κέντρο της μάθησης και έχει ενεργητικό ρόλο. 
Η μάθηση  πρέπει να προέρχεται από τις ίδιες πραγματικές εμπειρίες του και ο 
εκπαιδευτικός έχει το ρόλο ενός έμπειρου παρατηρητή που θα αναζητά τα έμφυτα ενδιαφέροντα του μαθητή.

Τα οργανωτικά χαρακτηριστικά που προτείνονται για την εφαρμογή του Ανοιχτού Μαθήματος 
είναι, η τάξη να είναι λειτουργικότερη, ο εξοπλισμός να 
χαρακτηρίζεται από ποικιλία και να μην είναι ελλιπής, να υπάρχει κάποιο οργανωμένο 
ημερήσιο ή εβδομαδιαίο πρόγραμμα και χρόνος για ελεύθερη απασχόληση. Επίσης τα ειδικά 
προγράμματα θα πρέπει να είναι καλά προετοιμασμένα και να πραγματοποιούνται συζητήσεις σε 
κύκλο.
 
## Τα αποτελέσματα που αποκομίζει ο μαθητής από το Ανοιχτό Μάθημα

Τα παιδιά με την ένταξή τους στο Ανοιχτό Μάθημα εκθέτουν τα συναισθηματικά τους 
προβλήματα στους ενηλίκους του σχολείου και τα επεξεργάζονται με τον ίδιο ακριβώς τρόπο, 
με τον οποίο επεξεργάζονται και άλλες καταστάσεις μάθησης στη ζωή τους, καθώς αναπτύσσουν 
ένα αίσθημα προσωπικής ευθύνης. Παράλληλα με την προσωπική ευθύνη αναπτύσσεται και η 
συλλογικότητα  . Κατά τη σχολική εργασία οι μαθητές μαθαίνουν να  αλληλοβοηθούνται. Σημαντική 
κατάκτηση των παιδιών αποτελεί και η ικανότητά τους να οργανώνουν την ίδια τους τη 
μάθηση. Καθένας είναι υπεύθυνος να σχεδιάσει για τον εαυτό του τόσο τις ασκήσεις που 
απαιτούν χρήση διαφόρων οργάνων όσο και τα διαστήματα ήσυχης μελέτης. Έτσι, η ανάπτυξη των παιδιών πραγματοποιείται σε συναισθηματικό, σε 
κοινωνικό αλλά και σε πνευματικό επίπεδο.

## Συμπεράσματα

Συμπερασματικά, γίνεται φανερό πως η υλοποίηση του Ανοιχτού Μαθήματος μπορεί να 
πραγματοποιηθεί υπό κάποιες προϋποθέσεις  που αφορούν τις αρχές αλλά και τα οργανωτικά 
χαρακτηριστικά που πρέπει να ληφθούν υπ’ όψη για την αρτιότερη λειτουργία του. 

## Πηγές
Παιδοκεντρική διάσταση στη μάθηση, Michael Goehlich, ΤΥΠΩΘΥΤΩ-Γιώργος Δαρδάνος.

Κατηγορία:Εναλλακτική εκπαίδευση
Μαρδούκ απλά Ιντινά Β΄

Ο **Μαρδούκ απλά Ιντινά Β**' ή **Μαρδούκ Βαλαντάν** (το όνομα του σημαίνει : ο θεός Μαρδούκ μου έδωσε έναν κληρονόμο) υπήρξε βασιλιάς της Βαβυλώνας (722 - 710 π.Χ. και 703 - 702 π.Χ.) Χαλδαίος πρίγκιπας που επαναστάτησε απέναντι στην Ασσυριακή τυραννία στην Βαβυλώνα κατόρθωσε να ανακηρυχθεί βασιλιάς και να διατηρήσει την ανεξαρτησία της χώρας του από την Ασσυρία περισσότερο από μία δεκαετία. Ο βασιλιάς της Ασσυρίας Σαργών Β΄ ύστερα από πολιορκία της Βαβυλώνας που κράτησε περισσότερο από μια δεκαετία κατάφερε να την ανακαταλάβει (710) νικώντας τον Μαρδούκ απλά Ιντινά Β' και τους συμμάχους του από το Ελάμ και το Ισραήλ, μετά τον θάνατο του Σαργών ο Μαρδούκ απλά Ιντινά Β' ανακατέλαβε τον θρόνο της Βαβυλώνας κατορθώνοντας να τον διατηρήσει άλλους 9 μήνες. Ο γιος του Σαργών Σενναχειρείμ ήρθε με μεγάλο στρατό συνέτριψε και έσφαξε όλους τους επαναστάτες αλλά ο ίδιος ο Μαρδούκ απλά Ιντινά Β' κατάφερε να δραπετεύσει στο Ελάμ όπου παρέμεινε ως τον θάνατο του επικηρυγμένος από τον Σενναχειρείμ, τοποθετήθηκε υποτελής βασιλιάς απο τους Ασσυρίους ο Βαβυλώνιος ευγενής Μπέλ ιμπνί.

## Εξωτερικοί σύνδεσμοι
* 

## Πηγές
* Erich Ebeling(ed.), Bruno Meissner (ed.), Ernst Weidner (ed.), Dietz Otto Edzard (ed.): Reallexikon der Assyriologie und vorderasiatischen Archäologie - Band 7 . Walter de Gruyter 1990, ISBN 3110104377, p. 375 (online copy at Google Books)

Κατηγορία:Βασιλείς της Βαβυλώνας
Κατηγορία:Χαλδαίοι
Suzuki Vitara

Το **Suzuki Vitara** είναι ένα μικρομεσαίο SUV αυτοκίνητο, που κατασκευάζεται από την ιαπωνική αυτοκινητοβιομηχανία Suzuki από το 1988. Μέχρι σήμερα, έχουν κυκλοφορήσει 4 γενιές του μοντέλου, με τη σημερινή γενιά του να διατίθεται στην αγορά από το 2015. Διαχρονικά, έχει προσφερθεί σε τρία είδη αμαξωμάτων: Hard top, Convertible (καμπριολέ) και Wagon.

Η δεύτερη και η τρίτη γενιά του ήταν γνωστές ως **Suzuki Grand Vitara**, ενώ η τέταρτη γενιά απέφυγε το πρόθεμα «Grand» και επανήλθε στο αρχικό όνομα «Vitara» στις περισσότερες αγορές, αλλά μετατοπίστηκε από ένα off-road (εκτός δρόμου) SUV σε ένα πιο προσανατολισμένο στην άσφαλτο crossover στυλ και μοιράζεται την πλατφόρμα και πολλά εξαρτήματα με το ελαφρώς μεγαλύτερο Suzuki SX4 S-Cross δεύτερης γενιάς. Στην Ιαπωνία και σε πολλές άλλες αγορές, όλες οι γενιές έχουν χρησιμοποιήσει το όνομα **Suzuki Escudo** (ιαπωνικά: スズキ・エスクード, Χέπμπορν: **Suzuki Esukūdo**).

Η επιλογή του ονόματος «Vitara» εμπνεύστηκε από τη λατινική λέξη «vita», που σημαίνει «ζωή», όπως και την παραγόμενη αγγλική λέξη «vitality», δηλαδή «ζωτικότητα», «ζωντάνια». Το «Escudo», το όνομα που χρησιμοποιείται κυρίως στην ιαπωνική αγορά, αναφέρεται στο εσκούδο, τη νομισματική μονάδα της Πορτογαλίας πριν από την καθιέρωση του ευρώ την 1η Ιανουαρίου 2002.

Το μοντέλο που παρουσιάστηκε το 2022 αποκλειστικά για την ινδική αγορά επαναχρησιμοποιεί μόνο την ονομασία «Grand Vitara» και είναι ελαφρώς μεγαλύτερο από το SX4 S-Cross.

## Εκδόσεις της General Motors

Μια ανανεωμένη έκδοση του Suzuki Vitara πωλήθηκε στη Βόρεια Αμερική από τον όμιλο της General Motors ως **Chevrolet Tracker** για τις δύο πρώτες γενιές. Στη Λατινική Αμερική, με εξαίρεση το Μεξικό και αρκετές άλλες χώρες, διατέθηκε στην αγορά ως **Chevrolet Vitara** (3θυρη πρώτη γενιά) ή **Chevrolet Grand Vitara** (5θυρη δεύτερη γενιά). Η πρώτη γενιά πωλήθηκε επίσης από διάφορες μάρκες της General Motors στη Βόρεια Αμερική, όπως το **Geo Tracker** και τα αποκλειστικά στην αγορά του Καναδά **Asüna Sunrunner**, **GMC Tracker** και **Pontiac Sunrunner**.

Το τελευταίο μοντέλο της General Motors με την επωνυμία Vitara ήταν το μοντέλο τρίτης γενιάς για την αγορά του Εκουαδόρ που ονομάστηκε **Chevrolet Grand Vitara SZ**. Παρόλο που το αυτοκίνητο πωλήθηκε και διανεμήθηκε μέσω του δικτύου της Chevrolet, διατέθηκε στην αγορά της χώρας με το σήμα της Suzuki. Το επίθημα «SZ» προστέθηκε επειδή η προηγούμενη γενιά Chevrolet Grand Vitara ήταν ακόμα διαθέσιμη στη χώρα έως και το 2016.


Αρχείο:1994 Geo Tracker Convertible 2 Door 1.6L front 6.15.19.jpg|Geo Tracker Convertible 1.6L του 1994.
Αρχείο:2006-08 Chevy Tracker.jpg|Chevrolet Tracker του 2006 - 2008 στο Μεξικό.


## Πωλήσεις

## Αναφορές


## Εξωτερικοί σύνδεσμοι

*  (Vitara)
*  (Grand Vitara)
* www.autobild.de/ Suzuki Vitara 1988 - 1998

Κατηγορία:Αυτοκίνητα SUV
Vitara
Κατηγορία:Αυτοκίνητα ράλλυ
Το Σκασιαρχείο

Η ταινία «**L'École buissonnière**» («**Το σκασιαρχείο**») είναι μία γαλλική ταινία του 1949 του σκηνοθέτη Jean-Paul Le Chanois . Η ταινία αποτελεί σημείο αναφοράς μίας μεγάλης περιόδου στην ιστορία του μεταπολεμικού κινηματογράφου. 

Η επιτυχία της ταινίας έγκειται κυρίως στον τρόπο προσέγγισης των παιδαγωγικών απόψεων του Σελεστέν Φρενέ. Αφηγείται την αρχή της διδασκαλίας του γνωστού παιδαγωγού και τη δημιουργία ανάγκης για μάθηση στους μαθητές.

Το 1990, το Συμβούλιο του ΟΗΕ για τον Κινηματογράφο έθεσε υπό την αιγίδα του, «Το Σκασιαρχείο» διότι, όπως αναφέρει, πρόκειται για ένα εξαιρετικό έργο τέχνης το οποίο εικονογραφεί με μοναδικό τρόπο μια από τις πλευρές της Διακήρυξης Ανθρωπίνων Δικαιωμάτων του ΟΗΕ.   

## Πλοκή
Λίγο μετά τον Α’ Παγκόσμιο Πόλεμο, το 1920, σε ένα μικρό χωριό της Προβάνς, προσλαμβάνεται ένας νέος δάσκαλος στο σχολείο αρένων, ο κύριος Πασκάλ. Ο κύριος Πασκάλ συγκρούεται με την έλλειψη ενδιαφέροντος των μαθητών του. Αποφασίζει να αλλάξει ριζικά τις διδακτικές του μεθόδους. Εφαρμόζει καινούριες, φιλελεύθερες μεθόδους διδασκαλίας, ερχόμενος αντιμέτωπος με τις συντηρητικές αρχές της περιοχής, αφού αυτή η μικρή επανάσταση δημιουργεί αρνητικές εντυπώσεις σε κάποιους γονείς και παράγοντες της περιοχής. Ταυτόχρονα όμως ο δάσκαλος  προσφέρει μία συμφωνία: αν έστω και ένας μαθητής αποτύχει στις κρατικές εξετάσεις, θα παραιτηθεί. Όλο το ενδιαφέρον στρέφεται γύρω από τον Άλμπερτ, έναν μεγαλύτερο μαθητή που έχει αποτύχει ήδη τρεις φορές.

## Οι παιδαγωγικές μέθοδοι που προβάλλονται μέσα στην ταινία
Η ταινία «Το Σκασιαρχείο» παρουσιάζει, ουσιαστικά, τα πρώτα βήματα του Σελεστέν Φρενέ (περίπου το 1920) στην εκπαίδευση. Ο Φρενέ έθεσε τη βάση για να δημιουργηθεί μία καινούρια εκπαιδευτική αντίληψη. Ο ίδιος απέβλεπε στη δημιουργία ενός σχολείου που θα στηριζόταν στην ελεύθερη έκφραση των παιδιών και στη συνεχή αλληλεπίδραση του με την κοινωνική πραγματικότητα. Ταυτόχρονα, ο ρόλος του εκπαιδευτικού σε αυτό θα ήταν να δημιουργεί «σκαλωσιές» ώστε τα παιδιά να φτάνουν από μόνα τους στη γνώση. Ο Σελεστέν Φρενέ εισήγαγε πρώτος τις τεχνολογίες της εποχής στο εκπαιδευτικό περιβάλλον με κυριότερα το τυπογραφείο και τον κινηματογράφο. Ωστόσο, οι πρωτοπόρες μέθοδοί του προκάλεσαν αντιδράσεις κυρίως από την Καθολική Εκκλησία, οι οποίες είχαν αρνητικές συνέπειες στο εκπαιδευτικό του έργο αναγκάζοντας τον να αποχωρήσει από την δημόσια εκπαίδευση.  Παρόλα ταύτα είχε θέσει τις βάσεις για ένα νέο παιδαγωγικό κίνημα.

## Εξωτερικοί σύνδεσμοι
*
* http://cinedraseis.wordpress.com/tainies/%CF%84%CE%BF-%CF%83%CE%BA%CE%B1%CF%83%CE%B9%CE%B1%CF%81%CF%87%CE%B5%CE%AF%CE%BF/
*http://www.imdb.com/title/tt0040989/combined
* http://www.icem-freinet.fr/archives/bt/bt100/bt100.htm
* http://www.culturenow.gr/9810/to-skasiarxeio-tou-jeanpaul-le-chanois-sto-cine-filip
* https://voyageviet-nam.com/

Κατηγορία:Γαλλικές ταινίες της δεκαετίας 1940
Κατηγορία:Ταινίες του 1949
Κατηγορία:Ταινίες παραγωγής StudioCanal
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Εξαδικό σύστημα αρίθμησης

Το **εξαδικό σύστημα αρίθμησης** είναι σύστημα αρίθμησης με βάση τον αριθμό 6, και χρησιμοποιεί τα ψηφία από 0 έως 5.

## Πίνακας σύγκρισης

Κατηγορία:Συστήματα αρίθμησης
Γερμανικό πρωτάθλημα ποδοσφαίρου ανδρών 2012-2013

Το πρωτάθλημα της περιόδου 2012-2013 ήταν το 50ό από την καθιέρωση της Μπουντεσλίγκα. Πρωταθλήτρια αναδείχθηκε η Μπάγερν Μονάχου, για 23η φορά στην ιστορία της. Πρώτος σκόρερ αναδείχθηκε ο Στέφαν Κίσλινγκ της Μπάγερ Λεβερκούζεν, με 25 γκολ.

## Βαθμολογία

Πηγή: Επίσημη ιστοσελίδα 

**1** Η Στουτγκάρδη κέρδισε ένα εισιτήριο στο Γιουρόπα Λιγκ επειδή πήγε στον τελικό του Κυπέλλου Γερμανίας. 

## Εξωτερικοί σύνδεσμοι
* Επίσημη ιστοσελίδα 

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2012-2013
Τηλεόραση της Ρουμανίας

Η **Τηλεόραση της Ρουμανίας** (ρουμανικά: *Societatea Română de Televiziune*, TVR, ) είναι η δημόσια τηλεόραση της Ρουμανίας. Σε όλη τη Ρουμανία υπάρχει μετάδοση.

## Ιστορία
*1968: Στις 2 Μαΐου ανοίγει to "Πρόγραμμα 2".
*1972: Το κανάλι έκλεισε τέσσερα χρόνια αλλά κάλυπτε μόνο το 25% τής Ρουμανίας
*1976:Το κανάλι έγινε έγχρωμο.
*1978: Η εταιρία ανακοίνωσε ό,τι θα διαδώσει το κανάλι στη χώρα και έφτασε στο 50%.
*2001: Το πρόγραμμα μεταδίδεται μέσω δορυφόρου.
*2004: Όταν μπήκε η χρονιά το κανάλι έφτασε στην τηλεθέαση στο 90%.

## Κανάλια
Τα κανάλια είναι 8 και είναι τα εξής:





Σημείωση: To κανάλι είναι διαθέσιμο από τον EUTELSAT W2/16° EST.
*Συχνότητα:11.471 MHz
*Πόλωση:Vertical(Κάθετη)
*SR: 29,950
*FEC: 3/4

### TVR1
Είναι το πρώτο και το πιο κύριο κανάλι τής Ρουμανίας. Άρχισε να εκπέμπει στις 31 Δεκεμβρίου του 1956. Το πιο σημαντικό πρόγραμμα είναι το *Jurnalul TVR* που μεταδίδει τής ειδήσεις και τα τρέχοντα θέματα. Το 1989, το κανάλι μετέδωσε τη Ρουμανική επανάσταση ξεκινώντας από την τελευταία ομιλία του Νικολάε Τσαουσέσκου.

### TVR2
Το TVR2 είναι το δεύτερο κανάλι της Ρουμανίας. Άρχισε να εκπέμπει στις 2 Μαΐου του 1968,είναι γνωστό ως *Πρόγραμμα 2*. Το κανάλι είναι διαθέσιμο σε όλη τη χώρα αλλά και στη Μολδαβία μέσω καλωδιακής τηλεόρασης.

## TVR3
Είναι το έκτο κατά σειρά κανάλι τής Ρουμανίας το οποίο άρχισε να μεταδίδει από τις 10 Οκτωβρίου του 2008. Πρόκειται για ένα κανάλι γενικού περιεχομένου, πού έχει στόχο τις περιφέρειες της Ρουμανίας. (Βουκουρέστι, Cluj, Κραϊόβα, Ιάσιο, Τίργκου Μούρες και Τιμισοάρα).

## TVR HD
Είναι το HD κανάλι τής Ρουμανίας το οποίο μεταδίδει επιλεγμένα προγράμματα από τα πρώτα τρία κανάλια τής Ρουμανικής Τηλεόρασης.Άρχισε να εκπέμπει στις 10 Οκτωβρίου 2008.Μεταδίδει αθλητικούς αγώνες και Formula 1 αλλά και άλλα προγράμματα.

## TVRi
Το δορυφορικό κανάλι.Μεταδίδει επιλεγμένα προγράμματα από τα τρία κανάλια και είναι διαθέσιμο στην Ευρώπη, Ασία, Αυστραλία, Αμερική,Αφρική.

## Ευρωπαϊκοί διαγωνισμοί
*Eurovision Song Contest
*Junior Eurovision Song Contest
*Miss Universe Pageant

## Ειδικά προγράμματα για μετανάστες στη Ρουμανία
*Kronika (Ουγγρικά)
*Magazin în limba maghiară (Ουγγρικά)
*Akzente (Γερμανικά)
*Magazin în limba germană (Γερμανικά)

## Εξωτερικοί σύνδεσμοι
* 

Κατηγορία:Ρουμανία
Κατηγορία:Κρατικοί ραδιοτηλεοπτικοί σταθμοί
Ιωάννης Βογιατζίδης

Ο **Ιωάννης Βογιατζίδης** (1877-1961) ήταν ιστορικός, καθηγητής Πανεπιστημίου και Ακαδημαϊκός.

## Βίος
Ο **Ιωάννης Βογιατζίδης** γεννήθηκε στην Άνδρο το 1877. Τις γυμνασιακές του σπουδές τις πραγματοποίησε στη Σύρο και στη συνέχεια φοίτησε στη Φιλοσοφική Σχολή Αθηνών από όπου αποφοίτησε το 1898 Την ίδια χρονιά και μέχρι το 1904 εργάστηκε στη μέση εκπαίδευση ως καθηγητής και σχολάρχης στην Άνδρο. Από το 1905 μέχρι το 1911 ήταν επιελητής αρχαιοτήτων. Μεταξύ 1913 και 1914 μετέβη στο Μόναχο για μετεκπαίδευση στην αρχαία και μεσαιωνική ιστορία και την παλαιογραφία. Το 1914 διορίσθηκε στο *Ιστορικό Λεξικό της Νέας Ελληνικής* Από το 1925 μέχρι το 1926 διετέλεσε διευθυντής αυτού. Από το 1926 μέχρι το 1948 καθηγητής ιστορίας στη Φιλοσοφική Σχολή Θεσσαλονίκης. Διετέλεσε δύο φορές πρύτανης του ίδιου πανεπιστημίου. Το 1947 εξελέγη αντεπιστέλλον μέλος της Ακαδημίας Αθηνών. Πέθανε στις 24 Αυγούστου του 1961.

## Εργογραφία
* Das neugriechische Volkslied κόρη ταξειδεύτρια, Mitteilungen des Seminars fur Orientalische Sprachen, Jahrgang XIV (1911), σελ.207-210
* «Το λείψανον του Αγ. Διονυσίου και η παράδοσις περί της εις Στροφάδας επιδρομής των Τούρκων», Αθήνα, τομ.28 (1916), σελ.262-271
* «Παϊσίου Μητροπολίτου Ρόδου νέος κώδιξ», Επετηρίς του Παρνασσού, 1917, σελ.210-259
* Αμοργός, ιστορικαί έρευναι περί της νήσου, εν Αθήναις, 1918
* «Η πρόθεσις "από" εν τη νέα ελληνική», Λεξικογραφικό Αρχείο της Μέσης και Νέας Ελληνικής, τόμ. Ε'(1918), σελ.146-178
* «Έκθεσις γλωσσικής αποστολής εις τας Κυκλάδας : (1918-1919)», Λεξικογραφικόν Αρχείον, τομ.στ'(1923), σελ.142-159
* «Κίμωλος : ιστορικαί έρευναι περί της νήσου», Αθηνά, τόμ. ΑΕ'(1923), σελ.67-124
* «Μεσαιωνική Άνδρος», Ανδριακό Ημερολόγιο, 1925, σελ.163-182
* Ιστορικαί μελέται τομ Α΄, Β', Θεσσαλονίκη, (1933, 1937)
* Τα προς βορράν σύνορα του ελληνισμού : μελέτη αναγνωσθείσα εν τω εν Θεσσαλονίκη συνελθόντι συνεδρίω εθνικών δικαίων την 5ην Ιουνίου 1946, Εταιρεία Μακεδονικών Σπουδών 1946
* «Ιωνικά γλωσσικά απολιθώματα εις τας Κυκλάδας», στο:"Αφιέρωμα στη μνήμη του Μανόλη Τριανταφυλλίδη" Αθήνα, 1960, σελ.79-88

## Παραπομπές


## Πηγές
* Δημήτριος Οικονομίδης, «Ιωάννης Δ. Βογιατζίδης», *Αθηνά*, τομ. 65, (1961), σελ. 254-261.

## Εξωτερικοί σύνδεσμοι
* Ιωάννης Βογιατζίδης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ιστορικοί του 19ου αιώνα
Σαμάς σουμ ουκίν

Ο **Σαμάς σουμ ουκίν** υπήρξε Ασσύριος βασιλιάς της Βαβυλώνας (669 – 648 π.Χ.) δεύτερος γιος του βασιλιά της Ασσυρίας Εσαραδδών τοποθετήθηκε από τον πατέρα του ισόβιος κυβερνήτης της Βαβυλώνας, μετά τον πρόωρο θάνατο του μεγαλύτερου αδελφού του Σίν ιντινά απλά (672 π.χ.) διάδοχος στον Ασσυριακό θρόνο ορίστηκε ο μικρότερος αδελφός του Ασσουρμπανιπάλ. Ο πατέρας του βασιλιάς Εσαρραδών πέθανε αιφνίδια σε μια εκστρατεία του στην Αίγυπτο (669 π.χ.), η διαδοχή δόθηκε τελικά στον μικρότερο γιο του Ασσουρνασιρπάλ χάρη στην φανατική υποστήριξη που είχε στο πρόσωπο του η γιαγιά του Νακί α ζακουτού σύζυγος του Σενναχειρείμ κάτι που δυσαρέστησε έντονα τον Σαμάς σουμ ουκίν όπως θα φανεί στην συνέχεια. Ο Σαμάς σουμ ουκίν παρ'όλα αυτά διατήρησε στην Βαβυλώνα μιά σχετική ανεξαρτησία και πήρε τον τίτλο του βασιλιά της πόλης τον οποίο είχε όσο ζούσε ο πατέρας του, για 16 περίπου χρόνια στάθηκε πιστός χωρίς να δημιουργήσει σοβαρά προβλήματα στον μικρότερο αδελφό του. Το (652 π.χ.) εξεγέρθηκε για άγνωστους λόγους, αμέσως συγκεντρώθηκαν γύρω του όλοι οι καταπιεσμένοι λαοί από την αυταρχικότητα του Σαρδανάπαλου όπως οι Χαλδαίαοι, οι Ελαμίτες, οι Αμορραίοι και οι Άραβες για να τον υποστηρίξουν. Ο Ασσουρμπανιπάλ ήρθε με στρατό από την Νινευή πνίγοντας την επανάσταση στο αίμα με πρωτοφανή στα χρονικά βιαιότητα οι αρχαίοι συγγραφείς μιλάνε ακόμα και για κανιβαλισμό, ο ίδιος ο Σαμάς σουμ ουκίν βρήκε τον θάνατο από την φωτιά που ξέσπασε στα ανάκτορα (648 π.χ.), ο Σαρδανάπαλος πριν επιστρέψει στην Νινευή όρισε νέο βασιλιά υποτελή του στην Βαβυλώνα τον Κανδαλανού.

## Εξωτερικοί σύνδεσμοι
* 
* Τα Χρονικά του Σαμάς σουμ ουκίν 

Κατηγορία:Ασσυρία
Κατηγορία:Βασιλείς της Βαβυλώνας
Κατηγορία:Βασιλείς του Σύμπαντος
Κανδαλανού

Ο **Κανδαλανού** υπήρξε βασιλιάς της Βαβυλώνας (648 - 627 π.χ.) τοποθετήθηκε υποτελής βασιλιάς της Βαβυλώνας από  τον Ασσύριο βασιλιά Σαρδανάπαλο μετά την βίαιη καταστολή της εξέγερσης του μεγαλύτερου αδελφού του Σαμάς σουμ ουκίν ο οποίος ήταν μέχρι τότε κυβερνήτης της πόλης και πέθανε από την φωτιά που ξέσπασε στα ανάκτορα (648 π.χ.). Δεν υπάρχουν ιστορικά στοιχεία για το πρόσωπο του Κανδαλανού κάποιοι λένε ότι ήταν ένας μικρότερος αδελφός του Σαρδανάπαλου κάποιοι άλλοι λένε ότι ήταν ο ίδιος ο Σαρδανάπαλος του οποίο το όνομα στα Βαβυλωνιακά ήταν Κανδαλανού και οι δύο υποθέσεις απορρίφθηκαν επειδή ο Εσαραδδών δεν είχε τέταρτο γιο ενώ ο ίδιος ο Κανδαλανού εξακολουθούσε να είναι βασιλιάς της Βαβυλώνας 4 χρόνια μετά τον θάνατο του Σαρδανάπαλου. Μετά τον θάνατο του Κανδαλανού ο θρόνος της Βαβυλώνας καταλήφθηκε από τον Χαλδαίο στρατηγό Ναβοπολάσαρ που εξεγέρθηκε απέναντι στην Ασσυριακή εξουσία, ο ίδιος στρατηγός σε λίγα χρόνια θα καταφέρει να διαλύσει ολόκληρη την Ασσυρία.

## Πηγές

G. Frame, Babylonia 689-627 B.C. p. 303-304
S. Zwadzki, the Fall of Assyria, where Zawadzki argues in favour of this and ‘G. Frame, Babylonia 689-627 B.C’ where Frame 

argues against it.

Κατηγορία:Ασσυρία
Κατηγορία:Βασιλείς της Βαβυλώνας
ΦΚ Σάαν

Η **ΦΚ Σάαν** (γερμανικά: *Fussballclub Schaan*) ή απλά **Σάαν** είναι ποδοσφαιρικός σύλλογος που ιδρύθηκε την 1η Ιουλίου 1949 στην πόλη Σάαν του Λίχτενσταϊν.

Είναι ένας από τους επτά επίσημους συλλόγους της χώρας και αγωνίζεται στις χαμηλές κατηγορίες του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, το οποίο έχει κατακτήσει τρεις φορές στο παρελθόν. 

Με την κατάκτηση του κυπέλλου το 1994, αγωνίστηκε για πρώτη και μοναδική -έως σήμερα- φορά στο Κύπελλο Κυπελλούχων Ευρώπης, χωρίς ωστόσο να καταφέρει να προκριθεί από τα προκριματικά.

Οι ρεζέρβες της ομάδας αποκαλούνται *Σάαν Ατζούρι*, ενώ λειτουργούν και ακαδημίες του συλλόγου σε συνεργασία με την ΦΚ Βαντούζ.

## Τίτλοι
* 3 **[[Κύπελλο Λίχτενσταϊν (ποδόσφαιρο ανδρών)|Κύπελλα Λίχτενσταϊν]]**: 1955, 1963, 1994

## Ευρωπαϊκοί Αγώνες

## Παραπομπές


## Εξωτερικοί σύνδεσμοι
*Η επίσημη ιστοσελίδα του συλλόγου
*Η επίσημη ιστοσελίδα της Σάαν Ατζούρι 


Κατηγορία:Ιδρύσεις αθλητικών συλλόγων το 1949
ΦΚ Μπάλτσερς

Η **ΦΚ Μπάλτσερς** (γερμανικά: Fussballclub Balzers) είναι ποδοσφαιρικός σύλλογος που ιδρύθηκε την 1η Μαϊου 1932 στο Μπάλτσερς του Λίχτενσταϊν.

Είναι ένας από τους επτά επίσημους συλλόγους της χώρας και σήμερα αγωνίζεται στην τέταρτη κατηγορία του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, το οποίο έχει κατακτήσει 11 φορές στο παρελθόν. Μάλιστα, χάρη στις δύο τελευταίες κατακτήσεις του κυπέλλου, αγωνίστηκε στο Κύπελλο Κυπελλούχων Ευρώπης τις περιόδους 1993-94 και 1997-98.

Ο επιθετικός Μάριο Φρικ, ένας από τους σημαντικότερους ποδοσφαιριστές της χώρας, με πολυετή πορεία σε συλλόγους της Ελβετίας και της Ιταλίας αλλά και στην Εθνική Λίχτενσταϊν, ξεκίνησε και τερμάτισε την καριέρα του στη Μπάλτσερς.

## Τίτλοι
* 11 **[[Κύπελλο Λίχτενσταϊν (ποδόσφαιρο ανδρών)|Κύπελλα Λίχτενσταϊν]]**: 1964, 1973, 1979, 1981, 1982, 1983, 1984, 1989, 1991, 1993, 1997

## Ευρωπαϊκοί Αγώνες

## Παραπομπές


## Εξωτερικοί σύνδεσμοι
*Επίσημος ιστότοπος του συλλόγου

Κατηγορία:Ιδρύσεις αθλητικών συλλόγων το 1932
Κάκτος

Ο **κάκτος** (αγγ.: *cactus*) είναι φυτό που ανήκει στην οικογένεια των Κακτοειδών (Cactaceae). Το όνομα «κάκτος» προέρχεται από την ομώνυμη αρχαία ελληνική λέξη. Οι κάκτοι ευδοκιμούν κυρίως στην Αμερική, από τα νότια σύνορα του Καναδά μέχρι την Παταγονία, ενώ κάποια είδη ευδοκιμούν στην Αφρική.

Οι περισσότεροι κάκτοι ζουν σε μέρη θερμά και ξηρά. Έτσι αναγκάζονται να εξοικονομήσουν νερό. Ως αποτέλεσμα αυτής της εξοικονόμησης, οι κάκτοι δεν έχουν φύλλα, αλλά αγκάθια που εμποδίζουν τα φυτοφάγα ζώα να φάνε τον κάκτο. Με αυτόν τον τρόπο δεν ανοίγει το εξωτερικό περίβλημα του κάκτου και δεν χάνεται νερό. Επειδή, όμως, οι κάκτοι δεν έχουν φύλλα, η φωτοσύνθεση γίνεται από τον βλαστό τους. Επίσης μπορούν να αποθηκεύσουν νερό στο βλαστό τους.

## Μορφολογία

Υπάρχουν 1.500 με 1.800 είδη κάκτων πάνω στη Γη. Οι περισσότεροι κάκτοι έχουν παχύ βλαστό, καθόλου φύλλα, πολλά αγκάθια, ενώ ανθίζουν από τον Μάρτιο μέχρι τον Αύγουστο. Η ρίζα του κάκτου είναι πολύ ρηχή, δηλαδή το βάθος είναι μικρό . 

## Περιβάλλον

Οι κάκτοι προτιμούν θερμές και άνυδρες περιοχές. Ζουν σε όλη τη Νότια Αμερική (στη Βραζιλία όμως ζει στα νότια, μακριά από τον Αμαζόνιο), στην Κεντρική Αμερική, στις ΗΠΑ και στον νότιο Καναδά. Το είδος *Rhipsalis baccifera* ευδοκιμεί στην Κεντρική και νότια Αφρική και στη Μαδαγασκάρη.

Πολλά είδη κάκτων εισήχθησαν σε άλλες χώρες. Τον 19ο αιώνα η Φραγκοσυκιά, ένα είδος κάκτου, εισήχθη στην Αυστραλία που σήμερα τα τρώει ο σκόρος.  

Οι κάκτοι μπορούν εύκολα να προσαρμοστούν στο εύκρατο κλίμα της Ευρώπης. Σήμερα, όλο και περισσότερα σπίτια έχουν στο μπαλκόνι τους κάκτους.

## Παραπομπές



## Εξωτερικοί σύνδεσμοι

*cactus.thelo.gr 


Κατηγορία:Χλωρίδα της Αμερικής
Κατηγορία:Καλλωπιστικά φυτά
Βάκερ Ίνσμπρουκ (2002)

Η **Βάκερ Ίνσμπρουκ** (γερμανικά: *Fußballclub Wacker Innsbruck*) είναι ποδοσφαιρικός σύλλογος της Αυστρίας με έδρα το Ίνσμπρουκ και διεξάγει τους εντός έδρας αγώνες της στο Τίβολι-Νέου. Οι υπεύθυνοι του συλλόγου θεωρούν την ομάδα ως συνέχεια της Τιρόλ Ίνσμπρουκ, που χρεοκόπησε το 2002. Ωστόσο, νομικά η **Βάκερ Τιρόλ** (όπως ονομαζόταν έως το 2007) είναι μια διαφορετική και ξεχωριστή ομάδα, και δεν δικαιούται τους τίτλους που κατέκτησε η προηγούμενη ομώνυμη ομάδα.

Η άνοδος της *Βάκερ Τιρόλ* στην Α κατηγορία της Αυστρίας (Austrian Bundesliga) πραγματοποιήθηκε το 2004, δύο χρόνια μετά από την ίδρυση της ομάδας. Αυτό κατέστη δυνατό διότι ο σύλλογος συγχωνεύτηκε με την Βάτενς (Wattens) ομάδα η οποία τότε αγωνιζόταν στην Γ κατηγορίας της Αυστρίας. Η *Βάκερ Τιρόλ* τερμάτισε στην 6η θέση του Αυστριακού πρωταθλήματος στην πρώτη της σεζόν στην κορυφαία κατηγορία.

Το 2007 ο σύλλογος μετονομάστηκε σε **ΦΚ Βάκερ Ίνσμπρουκ**. Στο τέλος της σεζόν 2007-08 η *Βάκερ Ίνσμπρουκ* τερμάτησε τελευταία στο πρωτάθλημα και υποβιβάστηκε στη Β Κατηγορία της Αυστρίας. Το 2010, η *Βάκερ* κέρδισε και πάλι την άνοδο στην Α Κατηγορία της Αυστρίας.

## Εξωτερικοί σύνδεσμοι
* Επίσημη ιστοσελίδα

Βάκερ Ίνσμπρουκ (2002)
Κατηγορία:Ιδρύσεις ποδοσφαιρικών ομάδων το 2002

Κατηγορία:Ίνσμπρουκ
Μιχαήλ Μαυρογορδάτος

Ο **Μιχαήλ (Μικές) Μαυρογορδάτος** (1891 - 1972) ήταν Έλληνας πολιτικός.

## Βιογραφικά στοιχεία

Γεννήθηκε στην Μασσαλία και ήταν γιος του Ιάκωβου Μαυρογορδάτου, γόνου της ομώνυμης χιώτικης οικογένειας, και της Αικατερίνης Ράλλη. Υπήρξε έμπορος, γερουσιαστής το 1932, βουλευτής (εκλεγείς το 1936 με το Κόμμα Φιλελευθέρων) και υπουργός σε αρκετές κυβερνήσεις. Διετέλεσε υφυπουργός παρά τω πρωθυπουργώ στις κυβερνήσεις Πλαστήρα (1945 και Διομήδη (1949), υπουργός άνευ χαρτοφυλακίου στην κυβέρνηση Διομήδη (1949), υφυπουργός - γενικός διοικητής Θράκης στις κυβερνήσεις Σοφούλη (1945) και Πουλίτσα (1946). Χρημάτισε επίσης πρόεδρος της ΧΑΝΘ.

Απεβίωσε τον Ιούνιο του 1972. Ήταν παντρεμένος με την Σοφία Δέλτα, κόρη του Στέφανου και της Πηνελόπης Δέλτα.

## Αναφορές


Κατηγορία:Έλληνες υφυπουργοί Γενικοί Διοικητές Θράκης
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες γερουσιαστές
Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το κόμμα των Φιλελευθέρων
Κύπελλο Λίχτενσταϊν ποδοσφαίρου ανδρών 2012-13

Το **Κύπελλο ποδοσφαίρου ανδρών του Λίχτενσταϊν 2012-13** είναι η 68η διοργάνωση του ετήσιου Κυπέλλου του κράτους του Λίχτενσταϊν. Νικήτρια αναδείχτηκε η ΦΚ Βαντούζ (αυτός ήταν ο 41ος τίτλος της), η οποία κέρδισε έτσι το εισιτήριο για τον πρώτο προκριματικό γύρο του Γιουρόπα Λιγκ 2013-14.

## Πρώτος γύρος
Στον πρώτο γύρο αγωνίστηκαν οκτώ ομάδες: οι επτά ρεζέρβες των συλλόγων της χώρας καθώς και η ΦΚ Ρούγκελ. Οι αγώνες πραγματοποιήθηκαν στις 21 και 22 Αυγούστου 2012.

|colspan="3" style="background-color:#99CCCC"|**21 Αυγούστου 2012**

|-
|colspan="3" style="background-color:#99CCCC"|**22 Αυγούστου 2012**

|}

## Δεύτερος γύρος
Στον δεύτερο γύρο αγωνίστηκαν οι τέσσερις νικητές του πρώτου γύρου καθώς και οι ομάδες ΦΚ Σάαν, ΦΚ Τρίσεν, ΦΚ Σάαν Ατζούρι (ρεζέρβες της ΦΚ Σάαν) και η ΦΚ Μπάλζερς Β΄ (ρεζέρβες της ΦΚ Μπάλζερς). Οι αγώνες πραγματοποιήθηκαν στις 26 Σεπτεμβρίου και στις 2-3 Οκτωβρίου 2012.

|colspan="3" style="background-color:#99CCCC"|**26 Σεπτεμβρίου 2012**

|-
|colspan="3" style="background-color:#99CCCC"|**2 Οκτωβρίου 2012**

|-
|colspan="3" style="background-color:#99CCCC"|**3 Οκτωβρίου 2012**

|}

## Προημιτελικοί
Οι τέσσερις νικητές του δεύτερου γύρου αγωνίστηκαν ενάντια στις ομάδες που βρέθηκαν στα ημιτελικά την προηγούμενη σεζόν (ΦΚ Βαντούζ, ΟΣΦ Έσεν/Μάουρεν, ΦΚ Μπάλζερς και ΦΚ Τρίσενμπεργκ). Οι αγώνες πραγματοποιήθηκαν στις 6 και 7 Νοεμβρίου 2012.

|colspan="3" style="background-color:#99CCCC"|**6 Νοεμβρίου 2012**

|-
|colspan="3" style="background-color:#99CCCC"|**7 Νοεμβρίου 2012**

|}

## Ημιτελικοί
Οι τέσσερις νικητές των προημιτελικών αναμετρήθηκαν μεταξύ τους στα ημιτελικά. Οι αγώνες πραγματοποιήθηκαν στις 30 Μαρτίου και 17 Απριλίου 2013.

|-
|colspan="3" style="background-color:#99CCCC"|**30 Μαρτίου 2013**

|-
|colspan="3" style="background-color:#99CCCC"|**17 Απριλίου 2013**

|}

## Τελικός
Ο τελικός έγινε στο Ράινπαρκ Στάντιον.

## Εξωτερικοί σύνδεσμοι
* Επίσημη ιστοσελίδα

Κατηγορία:Κύπελλο Λίχτενσταϊν (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2012-2013
Γιάννης Φλωρινιώτης

Ο **Γιάννης Αποστολίδης** (Φλώρινα, 15 Φεβρουαρίου 1947 – Αθήνα, 6 Ιουνίου 2023) γνωστός με το καλλιτεχνικό ψευδώνυμο **Γιάννης Φλωρινιώτης**, ήταν Έλληνας λαϊκός τραγουδιστής και καλλιτέχνης.

## Βιογραφία
Ξεκίνησε να τραγουδάει σε ηλικία 14 ετών και αργότερα βρέθηκε στη Θεσσαλονίκη, όπου τραγούδησε δίπλα σε μεγάλους ρεμπέτες, όπως ο Μάρκος Βαμβακάρης, ο Γιάννης Παπαϊωάννου, ο Γιώργος Λαύκας, ο Πρόδρομος Τσαουσάκης, ο Θ. Πολυκανδριώτης και η Ρίτα Σακελλαρίου.

Την περίοδο 1970-1971 επισκέφθηκε για πρώτη φορά την Αθήνα. Δούλεψε σε διάφορα κέντρα, όπου τραγουδούσε και χόρευε, ντυμένος εκκεντρικά. Όπου εμφανιζόταν έκανε μεγάλη επιτυχία, αλλά δεχόταν και σκληρή κριτική. 

Στη δισκογραφία έκανε την πρώτη του εμφάνιση με τον δίσκο «Τώρα Θέλω Τώρα», που αμέσως έγινε χρυσός.

Ήταν νυμφευμένος με τη Μάχη Φλωρινιώτη, με την οποία απέκτησαν τρία παιδιά: τον Σάββα, την Άννα και τον Νίκο.

Απεβίωσε από πνευμονικό οίδημα στις 6 Ιουνίου 2023, έπειτα από νοσηλεία μίας εβδομάδας στο Νοσοκομείο Σωτηρία.

## Παραπομπές


Φλωρινιωτης
Θεμιστοκλής Χατζηιωάννου

Ο **Θεμιστοκλής Π. Χατζηιωάννου** γεννήθηκε στη Φλώρινα το 1927 και σπούδασε στη Φυσικομαθηματική Σχολή του Πανεπιστημίου Θεσσαλονίκης. Στο ίδιο πανεπιστήμιο διετέλεσε και επίκουρος καθηγητής (1962-1964). Το 1964 διορίσθηκε επιμελητής του Εργαστηρίου Ανόργανης Χημείας στο Πανεπιστήμιο Θεσσαλονίκης και το 1969 εξελέγη τακτικός καθηγητής της Αναλυτικής Χημείας στο Πανεπιστήμιο Αθηνών, όπου δίδαξε μέχρι το 1994.

Ο Θεμιστοκλής Χατζηιωάννου ήταν ιδρυτής και πρώτος διευθυντής του Εργαστηρίου Αναλυτικής Χημείας του Πανεπιστημίου Αθηνών.
Το 2000 εξελέγη τακτικό μέλος της Ακαδημίας Αθηνών στην έδρα της Πειραματικής Χημείας.

Συνέγραψε το εγχειρίδιο "Αναλυτική Χημεία".

Απεβίωσε στις 31 Ιουλίου 2012.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Έλληνες χημικοί
Πλοηγός (αποσαφήνιση)

Με τον όρο **πλοηγός** μπορεί να αναφέρονται:

* Πλοηγός (επάγγελμα), ναυτικό επάγγελμα.
* Πλοηγός (φυλλομετρητής ιστοσελίδων), περιηγητής διαδικτύου.
* Πλοηγός (χαρτογράφηση), ιστοσελίδα με περιήγηση σε χαρτογραφικό υπόβαθρο.
* Πλοηγός (συσκευή πλοήγησης), πλοήγηση με χρήση φορητής συσκευής.
* Πλοηγός (ναυτικό βοήθημα), έντυπο με οδηγίες ναυτικής διέλευσης.
Ζούλτε Βάρεγκεμ

Η **Ζούλτε Βάρεγκεμ** (ολλανδικά: *Zulte Waregem*, ) είναι ένας ποδοσφαιρικός σύλλογος του Βελγίου με έδρα το Βάρεγκεμ στη Δυτική Φλάνδρα. Αγωνίζεται στην Α κατηγορία της ομώνυμης χώρας. Η υψηλότερη θέση τους στο πρωτάθλημα ήταν η 2η την περίοδο 2012-13. Κατέκτησε  το Κύπελλο Βελγίου το 2006, γεγονός το οποίο της έδωσε το δικαίωμα να αγωνιστεί στο Κύπελλο ΟΥΕΦΑ την περίοδο 2006-07, αποκλείστηκε όμως στη φάση των 32 από τη Νιούκαστλ.

Ο παρόν σύλλογος δημιουργήθηκε από τη συγχώνευση μεταξύ της «Ζούλτσε ΒΒ» (Zultse VV) και της «ΚΣΒ Βάρεγκεμ» (KSV Waregem). Η *Ζούλτε Βάρεγκεμ* κέρδισε για πρώτη φορά την άνοδό της στην Α κατηγορία του Βελγίου (Belgian Pro League) το 2005. Τα επίσημα χρώματα του συλλόγου είναι το κόκκινο και το πράσινο. Οι εντός έδρας αναμετρήσεις της διεξάγονται στο Regenboogstadion, το πρώην γήπεδο της *ΚΣΒ Βάρεγκεμ*.

## Παραπομπές


## Εξωτερικοί σύνδεσμοι
* Επίσημη ιστοσελίδα
 

Κατηγορία:Ποδοσφαιρικές ομάδες Βελγίου
Κατηγορία:Ιδρύσεις ποδοσφαιρικών ομάδων το 2001
ΦΚ Ρούγκελ

Η **ΦΚ Ρούγκελ** (γερμανικά: *Fussballclub Ruggell*) ή απλά **Ρούγκελ** είναι ποδοσφαιρικός σύλλογος που ιδρύθηκε το 1958 στην περιοχή Ρούγκελ του Λίχτενσταϊν.

Είναι ένας από τους επτά επίσημους συλλόγους της χώρας και σήμερα αγωνίζεται στην 3. Liga, την έβδομη κατηγορία του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, στο οποίο έχει φτάσει έξι φορές μέχρι τον τελικό, χωρίς ωστόσο να καταφέρει να το κατακτήσει.

## Παραπομπές


## Εξωτερικοί σύνδεσμοι
*Η επίσημη ιστοσελίδα του συλλόγου

Κατηγορία:Ιδρύσεις αθλητικών συλλόγων το 1958
Μακάμπι Τελ Αβίβ (ποδόσφαιρο)

:*Για τα υπόλοιπα αθλητικά τμήματα του συλλόγου, δείτε: [[Μακάμπι Τελ Αβίβ]]*

Το **ποδοσφαιρικό τμήμα της Μακάμπι Τελ Αβίβ** (εβραϊκά: מועדון כדורגל מכבי תל אביב, αγγλικά: *Maccabi Tel Aviv Football Club*) χρονολογείται από το 1906. Αποτελεί την ισχυρότερη ομάδα του Ισραήλ έχοντας κατακτήσει συνολικά 21 πρωταθλήματα Ισραήλ, 23 κύπελλα Ισραήλ και δύο κύπελλα πρωταθλητριών Ασίας. 

Στο διάστημα που οι ομάδες του Ισραήλ συμμετέχουν στις Ευρωπαϊκές διοργανώσεις, η Μακάμπι δεν έχει πετύχει κάποια αξιόλογη διάκριση. Σημαντικότερη ήταν η πορεία της στο Champions League της περιόδου 2004-05 όταν απέκλεισε διαδοχικά την Ελσίνκι και τον ΠΑΟΚ και πέρασε στην φάση των ομίλων. Στη φάση αυτή συγκέντρωσε τέσσερις βαθμούς πετυχαίνοντας μία νίκη εναντίον του Άγιαξ και μία ισοπαλία με την Γιουβέντους τερματίζοντας τελικά τελευταία.

## Τίτλοι
* Κύπελλα πρωταθλητριών Ασίας (2): 1968–69, 1970–71 
* Πρωταθλήματα Ισραήλ (24): 1935-36, 1936-37, 1941-42, 1946-47, 1949–50, 1951–52, 1953–54, 1955–56, 1957–58, 1967–68, 1969–70, 1971–72, 1976–77, 1978–79, 1991–92, 1994–95, 1995–96, 2002–03, 2012–13, 2013-14, 2014-15, 2018-19, 2019-2020, 2023/24 
* Πρωταθλήματα Παλαιστίνης (4):1936, 1937, 1941–42, 1946–47
* Κύπελλα Ισραήλ (23):  1929, 1930, 1933, 1941, 1946, 1947, 1953–54, 1954–55, 1957–58, 1958–59, 1963–64, 1964–65, 1966–67, 1969–70, 1976–77, 1986–87, 1987–88, 1993–94, 1995–96, 2000–01, 2001–02, 2004–05, 2014-15
* Κύπελλα Παλαιστίνης (6) : 1928–29, 1929–30, 1932–33, 1940–41, 1945–46, 1946–47

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις ποδοσφαιρικών ομάδων το 1906
Κατηγορία:Μακάμπι Τελ Αβίβ (ποδόσφαιρο)
ΦΚ Τρίσεν

Η **ΦΚ Τρίσεν** (γερμανικά: *Fussballclub Triesen*) είναι ποδοσφαιρικός σύλλογος που ιδρύθηκε το 1932 στο Τρίσεν του Λίχτενσταϊν.

Είναι ένας από τους επτά επίσημους συλλόγους της χώρας και σήμερα αγωνίζεται στη 3. Liga, την έβδομη κατηγορία του Ελβετικού πρωταθλήματος. Επίσης λαμβάνει μέρος στο εθνικό κύπελλο του Λίχτενσταϊν, το οποίο έχει κατακτήσει 8 φορές στο παρελθόν. 

## Τίτλοι
* 8 **[[Κύπελλο Λίχτενσταϊν (ποδόσφαιρο ανδρών)|Κύπελλα Λίχτενσταϊν]]**: 1946, 1947, 1948, 1950, 1951, 1965, 1972, 1975

## Παραπομπές


## Εξωτερικοί σύνδεσμοι
*Επίσημος ιστότοπος του συλλόγου

Κατηγορία:Ιδρύσεις αθλητικών συλλόγων το 1932
Φυλλικό οξύ

Το **φυλλικό οξύ**, του οποίου μορφές αποτελούν το **φολικό οξύ**, η **φολασίνη**, η **βιταμίνη Β9** και το **πτεροϋλο-L-γλουταμικό οξύ**, είναι μια οργανική ένωση που ανήκει στο σύμπλεγμα υδατοδιαλυτών βιταμινών Β. Αποτελείται από το υδροξυ-αμινο-παράγωγο της πτεριδίνης, το π-αμινοβενζοϊκό οξύ και το L-γλουταμικό οξύ. Το φυλλικό οξύ καθ'εαυτό δεν είναι βιολογικά ενεργό, αλλά τα παράγωγά του, όπως το τετραϋδροφυλλικό οξύ, είναι.

Το φυλλικό οξύ είναι απαραίτητο για αρκετά μεταβολικά μονοπάτια. Οι άνθρωποι δεν μπορούν να συνθέσουν de novo το φυλλικό, και γι'αυτό το λόγο το λαμβάνουν μέσω της διατροφής. Το φυλλικό χρειάζεται για την σύνθεση των βάσεων από τις οποίες αποτελείται το DNA και γι' αυτό το λόγο είναι απαραίτητο για την σύνθεση, επιδιορθώση και μεθυλίωση του DNA. Επίσης είναι συμπαράγοντας σε συγκεκριμένες βιολογικές αντιδράσεις. Είναι ιδιαίτερα σημαντικό για την γρήγορη κυτταρική διαίρεση και ανάπτυξη, όπως στο νεογνό και στην εγκυμοσύνη. Το φυλλικό επίσης είναι απαραίτητο για την παραγωγή ερυθρών αιμοσφαιρίων και δρα προληπτικά ως προς την αναιμία.

Η ονομασία "φυλλικό οξύ" που χρησιμοποιείται στην ελληνική βιβλιογραφία αποτελεί ελληνική απόδοση της ονομασίας "folic acid" (λατινικά: folium = φύλλο). Το φυλλικό οξύ, ελεύθερο ή ενωμένο με γλουταμικό οξύ, είναι άφθονα σε φυλλώδη λαχανικά, φασόλια, το συκώτι και στις τροφές που είναι ενισχυμένες με φυλλικό οξύ, συνήθως δημητριακά και ψωμί.

## Παραπομπές


Κατηγορία:Καρβονικά οξέα
Κατηγορία:Αλκοόλες
Κατηγορία:Βιταμίνες
Κατηγορία:Βασικά Φάρμακα του Παγκόσμιου Οργανισμού Υγείας